1316.

Godina **1316** (**[[rimski brojevi|MCCCXVI]]**), prijestupna godina koja počinje u četvrtak po julijanskom kalendaru.

## Događaji
### Januar/Siječanj &ndash; Jun/Lipanj
* januar - Umro delhijski sultan Alauddin Khalji, prvo ga nasleđuje mlađi, šestogodišnji sin, ali ga regent Qutb ud din Mubarak Shah, stariji sin, posle tri meseca zbaci i oslepi (vlada do 1320).
* 28. 1. - Velški plemić Llywelyn Bren započinje napadom na zamak Caerphilly ustanak protiv engleske vlasti (ugušen u martu).
* februar - Vizantijski car Andronik II uzeo unuka Andronika za savladara (nije krunisan).
* 22. 2. - Spor oko Kneževine Ahaje na Peloponezu &ndash; Bitka kod Pikotina: Ferdinand od Majorke porazio snage Matilde od Enoa.

* 12. 3. - Vladar Mačve Dragutin Nemanjić, poznat i kao "sremski kralj", umro kao monah Teoktist u Debrcu; sahranjen u Đurđevim stupovima.
** Dragutin je pre smrti na saboru vlastele i sveštenstva postavio sina Vladislava za vladara, ali njegov stric Milutin će upasti na njegove posede i zatočiti ga.
* ožujak ili kasnije - Umro slavonski ban Stjepan IV. Babonić, nasleđuje ga brat Ivan (do 1322), prvi zadatak je borba protiv Ivana Gisingovca, koji se pobunio protiv kralja i čini nasilja u Slavoniji.
* 10. 4. - Kondotijer Uguccione della Faggiuola zbačen u Pisi i Lucci - pobunu je vodio Castruccio Castracani koji će u junu biti izabran za gospodara Lucce.
* proleće - Nastavljaju se velike padavine u severnoj Evropi i Velika glad 1315–1317; seljaci u Engleskoj su prošle zime pojeli seme za setvu, ima glasina o kanibalizmu (→ Ivica i Marica).
* 5. 6. - Umro francuski kralj Louis X Tvrdoglavi ili Svadljivac: za sobom ostavlja kćerku Ivanu i trudnu ženu Klemenciju, regent će postati brat Philippe (12. 7. stiže u Pariz).

### Jul/Srpanj &ndash; Decembar/Prosinac
* 5. 7. - Bitka kod Manolade: Louis de Bourgogne porazio Ferdinanda od Majorke u ime svoje supruge Matilde - Ferdinand je poginuo, ali i Louis umire već 2. 8., moguće otrovan.
* 26. 7. - Umro srpski arhiepiskop Sveti Sava III, sledeće godine ga, nakon tri izborna sabora, nasleđuje Nikodim I Pećki (do 1324), učenik episkopa Danila.

* 7. 8. - Posle dvogodišnje konklave, kardinal Jacques Duèze izabran u Lionu za papu pod imenom Ivan XXII. (do 1334, on je drugi avinjonski papa).
* 10. 8. - Bruceova kampanja u Irskoj &ndash; Druga bitka kod Athenryja: Irci potučeni na zapadu ostrva, poginuo i kralj Connachta Fedlim Ó Conchobair.
* 15 - 20. 11. - Pet dana života i vladavine kralja Francuske i Navare Jeana I Posmrčeta. Naslediće ga regent Philippe V Visoki (do 1322), sin Philippa IV Lepog (žene isključene iz nasledstva).
* 16. 12. - Umro ilhanidski vladar Irana Oldžejtu (Öljaitü, Muhammad Khodabandeh), nasleđuje ga mladi Abu Sa'id Bahadur Khan (do 1335).
* 20. 12. - Ugarski kralj Karlo Robert izdaje povelju slavonskom banu Ivanu Baboniću, odaje mu počast za borbu protiv Gisingovaca i daruje grad Moslavinu i druge gradove i sela u garićkoj županiji.

### Kroz godinu

* Kralj Milutin podigao manastir Banjsku, o čemu je izdao Svetostefansku hrisovulju.
* Milutinovo četvorojevanđelje, poklon kralja Milutina Karejskoj ćeliji Sv. Save na Svetoj gori.
* Protiv hrvatsko-dalmatinskog bana Mladena II. se podigli krbavski knezovi Budislav, Pavao i Gregorije, sa svojim šurjakom vojvodom i knezom Nelipićem (vjerojatno se digli i bosanski ban i knezovi).
* Braća Kopoz i Beke se pobunili protiv ugarskog kralja u Erdelju, ali ih porazio tamošnji vojvoda Doža; ustanak digli i Gisingovci Ivan i Petar, po uzoru na velikaša Andriju koji je u pobuni od prošle godine na zapadu Ugarske, te čine nasilja u Slavoniji.
* 1315-16 - Umro veliki knez Litvanije Vytenis, nasleđuje ga Gediminas (do 1341), prvi od Gediminovića (do 1569).
* Umro Mihajlo Kantakuzin, namesnik vizantijske Moreje (Peloponeza), nasleđuje ga Andronik Asen.
*  Vojvoda Bretanje Ivan III. je pojednostavio grb u potpuno hermelinsko polje, što je i danas grb Bretanje.

## Rođenja

* 2. 3. - Robert II, kralj Škotske († 1390)
* april-maj - Magnus IV, kralj Švedske († 1374)
* 14. 5. - Karlo IV, sveti rimski car († 1378)
* 15. 11. - Jean I, kralj Francuske († 1316)
* Fa Ngum, osnivač kraljevine Lan Xang († 1393)

## Smrti

* januar - Alauddin Khalji, delhiski sultan
* 2. 3. - Marjorie Bruce, škotska princeza (* 1296/7)
* 12. 3. - Dragutin Nemanjić, srpski vladar (* pre 1253)
* 5. 6. - Louis X, kralj Francuske (* 1289)
* 5. 7. - Ferdinand, princ Majorke (* 1278)
* 26. 7. - Sveti Sava III, srpski arhiepiskop
* 2. 8. - Louis de Bourgogne, knez Ahaje, kralj Soluna (* 1297)
* 10. 8. - Fedlim Ó Conchobair, kralj Connachta (* 1293)
* 20. 11. - Jean I, kralj Francuske (* 1316)
* 16. 12. - Oldžejtu (Öljaitü, Muhammad Khodabandeh), ilhanidski vladar Irana (* 1280)
* 22. 12. - Egidije Rimski, augustinac-pustinjak, skolastik (* 1243-47)
* Stjepan IV. Babonić, slavonski ban
* Mihajlo Kantakuzin, namesnik Moreje
* 1315-16 - Ramon Llull, filozof, pisac (* ca. 1232)
* 1314-16 - Guo Shoujing, kineski astronom i matematičar (* 1231)

## Reference

; Literatura
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)